Ακαδημαϊκή αναβλητικότητα σε φοιτητικό πληθυσμό: Ο ρόλος της τελειοθηρίας και της ακαδημαϊκής ανθεκτικότητας
Creators: name: Σεπιάδου, Ιωάννα Γεωργίου
Publisher: name: Aristotle University of Thessaloniki
Year: 2021
Subjects: Ακαδημαϊκή αναβλητικότητα
Τελειοθηρία
Ακαδημαϊκή ανθεκτικότητα
Φοιτητές
Ακαδημαϊκή επίδοση
Academic procrastination
Perfectionism
Academic hardiness
Students
Academic performance

description: Η παρούσα έρευνα αποσκοπούσε στη μελέτη του φαινομένου της ακαδημαϊκής αναβλητικότητας στο φοιτητικό πληθυσμό και των παραγόντων ενεργοποίησης της συγκεκριμένης συμπεριφοράς. Βασικός στόχος της έρευνας ήταν να διερευνηθεί ο πιθανός προβλεπτικός ρόλος των επιμέρους διαστάσεων της τελειοθηρίας και της ακαδημαϊκής ανθεκτικότητας για την ακαδημαϊκή αναβλητικότητα, καθώς και ο πιθανός ρυθμιστικός ρόλος της συνολικής ακαδημαϊκής ανθεκτικότητας και των χαρακτηριστικών της στη σχέση μεταξύ τελειοθηρίας και ακαδημαϊκής αναβλητικότητας. Το δείγμα αποτελούνταν από 966 φοιτητές/τριες του προπτυχιακού επιπέδου σπουδών, που φοιτούσαν σε διάφορα Ανώτατα Εκπαιδευτικά Ιδρύματα της Ελλάδας. Οι συμμετέχοντες/ουσες κλήθηκαν να απαντήσουν σε ένα ερωτηματολόγιο δημογραφικών στοιχείων και σε τέσσερα ερωτηματολόγια αυτο-αναφορών. Συγκεκριμένα, συμπλήρωσαν την Κλίμακα Ακαδημαϊκής Αναβλητικότητας για Φοιτητές, για τη μέτρηση της ακαδημαϊκής αναβλητικότητας, και την Κλίμακα Καθαρής Αναβλητικότητας για τη γενική/παθητική αναβλητικότητα. Για τη μέτρηση της τελειοθηρίας κλήθηκαν να συμπληρώσουν το Ερωτηματολόγιο των Στάσεων Απέναντι στα Ατομικά μας Επιτεύγματα . Για τη μέτρηση της ακαδημαϊκής ανθεκτικότητας και των διαστάσεών της χρησιμοποιήθηκε η Αναθεωρημένη Κλίμακα της Ακαδημαϊκής Ανθεκτικότητας. Από την έρευνα προέκυψε ότι η προσαρμοστική μορφή της τελειοθηρίας αποτελεί αρνητικό προβλεπτικό παράγοντα για την ακαδημαϊκή αναβλητικότητα, ενώ η μη προσαρμοστική της μορφή αποτελεί θετικό προβλεπτικό παράγοντα αυτής. Επίσης, προέκυψε ότι η συνολική ακαδημαϊκή ανθεκτικότητα και δύο από τις διαστάσεις της, η δέσμευση και ο έλεγχος, προβλέπουν αρνητικά την ακαδημαϊκή αναβλητικότητα. Ωστόσο, στην έρευνά μας η ακαδημαϊκή ανθεκτικότητα δεν βρέθηκε να ρυθμίζει στατιστικώς σημαντικά τις σχέσεις μεταξύ των δύο επιμέρους μορφών της τελειοθηρίας και της ακαδημαϊκής αναβλητικότητας, παρά μόνο οι διαστάσεις της (δέσμευση, πρόκληση, έλεγχος)
description: The aim of this study was to investigate the academic procrastination in university students and the factors that activate this behavior. The main aim of the research was to investigate the possible predictive role of the dimensions of perfectionism and academic hardiness for academic procrastination, as well as the possible regulatory role of overall academic hardiness and its characteristics in the relationship between perfectionism and academic procrastination. The total sample was consisted of 966 undergraduate students, who studied in various Higher Education Institutions of Greece. They were asked to answer a demographic and four self-referencing questionnaires. Specifically, they completed the Procrastination Assessment Scale-Student, in order to measure academic procrastination and the Pure Procrastination Scale for the general/passive procrastination. The Almost Perfect Scale (Revised) was used to measure perfectionism. The Revised Academic Hardiness Scale was used to evaluate the level of academic hardiness and its dimensions. The results showed that adaptive perfectionism is a negative predictor of academic procrastination, while the non-adaptive perfectionism is a positive predictor. It also found that overall academic hardiness and two of its dimensions, commitment and control, negatively predict academic procrastination. However academic hardiness was not proved a significant regulator of the relationship between the two sub-forms of perfectionism and academic procrastination, except for its dimensions (commitment, challenge, control)